CELEX: 32013R0480
Language: bg
Date: 2013-05-24 00:00:00
Title: Регламент за изпълнение (ЕС) № 480/2013 на Комисията от 24 май 2013 година за изменение на Регламент за изпълнение (ЕС) № 788/2012 по отношение на периода на анализ на остатъчни вещества от някои пестициди, извършван на доброволен принцип  текст от значение за ЕИП

25.5.2013   
            
            
               BG
            
            
               Официален вестник на Европейския съюз
            
            
               L 139/4
            
         РЕГЛАМЕНТ ЗА ИЗПЪЛНЕНИЕ (ЕС) № 480/2013 НА КОМИСИЯТА
   от 24 май 2013 година
   за изменение на Регламент за изпълнение (ЕС) № 788/2012 по отношение на периода на анализ на остатъчни вещества от някои пестициди, извършван на доброволен принцип
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (1), и по-специално членове 28 и 29 от него,
   като има предвид, че:
   
               (1)
            
            
               В Регламент за изпълнение (ЕС) № 788/2012 на Комисията от 31 август 2012 г. относно координирана многогодишна контролна програма на Съюза за 2013, 2014 и 2015 г. за гарантиране спазването на максимално допустимите граници на остатъчни вещества от пестициди във и върху храни от животински и растителен произход и за оценка на потребителската експозиция на тези остатъчни вещества (2) се предвижда, наред с другото, за 2013 г. да се извърши анализ на доброволен принцип на някои пестициди, и в частност на тези, които са добавени наскоро в програмата с посочения регламент за изпълнение, или тези пестициди, при които определянето на остатъчните вещества е много трудно, така че да се даде време на официалните лаборатории да валидират методите, необходими за анализа на тези пестициди. Тъй като официалните лаборатории се нуждаят все още от време да валидират методите, необходими за анализа на тези пестициди, той следва да продължи да се извършва на доброволен принцип през 2014 г.
            
         
               (2)
            
            
               Поради това Регламент за изпълнение (ЕС) № 788/2012 следва да бъде съответно изменен.
            
         
               (3)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложение I към Регламент за изпълнение (ЕС) № 788/2012 бележка (ж) се заменя със следното:
   
      
                  „(ж)
               
               
                  Изследва се на доброволен принцип през 2013 и 2014 г.“
               
            
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 май 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 70, 16.3.2005 г., стр. 1.
   
      (2)  ОВ L 235, 1.9.2012 г., стр. 8.